**83/2013.(II.28.) Kgy. sz. határozat**

1. Szombathely Megyei Jogú Város Közgyűlése a ”Javaslat az „NYDOP-5.3.1/B-12 számú „Nevelési intézmények fejlesztése” című pályázattal kapcsolatos döntések meghozatalára” című előterjesztést megtárgyalta. A Közgyűlés felhatalmazza a polgármestert a pályázat benyújtására.

A projekt megvalósítási helyszínének címe: **Weöres Sándor Óvoda**

9700 Szombathely, Márton Áron u. 58.

A projekt megvalósítási helyszínének helyrajzi száma: 4175

A támogatás igényelt összege: bruttó 120.000.000Ft

Támogatás intenzitás: 100%

2. A Közgyűlés felkéri a polgármestert és a jegyzőt, hogy nyertes pályázat esetén az elnyert támogatás mértékén túl jelentkező, de a projektben kötelezően megvalósítandó illetve a pályázatban el nem számolható műszaki tartalmak előzetes számítások szerinti fedezetét mint önkormányzati saját forrást, maximum bruttó 12.000.000 Ft-ot a 2013. évi költségvetés terhére biztosítsa.

3. A Közgyűlés elhatározza, hogy a gazdaságosabb működést és a magasabb színvonalú oktató-nevelő munkát biztosító, a pályázatban nem kötelező, de a pályázat kedvezőbb elbírálását eredményező, megújuló energiahasznosításra irányuló műszaki fejlesztést meg kívánja valósítani.

A Közgyűlés nyertes pályázat esetén ezen fejlesztések fedezetét mint önkormányzati saját forrást, maximum bruttó 6.000.000 Ft-ot biztosítja.

4. A Közgyűlés felkéri a polgármestert a Weöres Sándor óvoda telekhatár-rendezésének előkészítésére.

5. A Közgyűlés felkéri a polgármestert, hogy a rendezési terv folyamatban lévő módosítása során foganatosítsa a telekhatár-rendezéshez szükséges változásokat.

6. A Közgyűlés felkéri a polgármestert és a jegyzőt a pályázat benyújtásához szükséges dokumentáció aláírására és a pályázat benyújtására.

**Felelős:** Dr. Puskás Tivadar, polgármester

Dr. Gaál Róbert, jegyző

Lazáry Viktor, alpolgármester

Molnár Miklós, alpolgármester

(A végrehajtás előkészítéséért:

a 2., és a 3. pont esetében: Stéger Gábor, a Közgazdasági és Adóosztály vezetője,

a 4. pont esetében: Lakézi Gábor, a Városüzemeltetési Osztály vezetője

a 5. és a 6. pont esetében: Szakály Szabolcs, a Városfejlesztési Osztály vezetője)

**Határidő:** 1., 4., és az 5. pont esetében: azonnal

2. és a 3. pont esetében: a sikeres pályázatról szóló értesítéskor

6. pont esetében: a pályázat benyújtásakor